CELEX: 62013CN0569
Language: el
Date: 2013-11-06 00:00:00
Title: Υπόθεση C-569/13: Αίτηση προδικαστικής αποφάσεως, την οποία υπέβαλε το Förvaltningsrätten i Malmö (Σουηδία) στις 6 Νοεμβρίου 2013 — Bricmate AB κατά Tullverket

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/10
            
         Αίτηση προδικαστικής αποφάσεως, την οποία υπέβαλε το Förvaltningsrätten i Malmö (Σουηδία) στις 6 Νοεμβρίου 2013 — Bricmate AB κατά Tullverket
   (Υπόθεση C-569/13)
   2014/C 15/14
   Γλώσσα διαδικασίας: η σουηδική
   
      Αιτούν δικαστήριο
   
   Förvaltningsrätten i Malmö
   
      Διάδικοι στην υπόθεση της κύριας δίκης
   
   
      Προσφεύγουσα: Bricmate AB
   
      Καθής: Tullverket
   
      Προδικαστικά ερωτήματα
   
   Είναι ο εκτελεστικός κανονισμός (ΕΕ) 917/2011 του Συμβουλίου, της 12ης Σεπτεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας (1), άκυρος για κάποιον από τους ακόλουθους λόγους:
   
               1)
            
            
               επειδή η έρευνα εκ μέρους των θεσμικών οργάνων της Ευρωπαϊκής Ένωσης πάσχει πρόδηλη πλάνη περί τα πράγματα,
            
         
               2)
            
            
               επειδή η έρευνα εκ μέρους των θεσμικών οργάνων της Ευρωπαϊκής Ένωσης πάσχει πρόδηλη πλάνη εκτιμήσεως,
            
         
               3)
            
            
               επειδή η Επιτροπή παρέβη το καθήκον της επιμελείας και το άρθρο 3, παράγραφοι 2 και 6, του κανονισμού 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2),
            
         
               4)
            
            
               επειδή η Επιτροπή παρέβη τις υποχρεώσεις που υπέχει από το άρθρο 20, παράγραφος 1, του κανονισμού 1225/2009 και προσέβαλε τα δικαιώματα άμυνας της εταιρίας,
            
         
               5)
            
            
               επειδή η Επιτροπή, κατά παράβαση του άρθρου 17 του κανονισμού 1225/2009, δεν έλαβε υπόψη τις πληροφορίες που παρέσχε η εταιρία και/ή
            
         
               6)
            
            
               επειδή η Επιτροπή παρέβη την υποχρέωσή της αιτιολογήσεως (την οποία υπέχει από το άρθρο 296 της Συνθήκης ΛΕΕ);
            
         
      (1)  ΕΕ L 238, σ. 1
   
      (2)  ΕΕ L 343, σ. 51.